Pasgebore baba verlate in veld gevindArgieffoto ŉ 21-jarige ma sal Maandag in die landdroshof in Christiana in Noordwes verskyn op aanklag van poging tot moord en kinderverwaarlosing. “Volgens inligting is die babaseuntjie op 22 Desember gebore en die vrou is op Oukersdag omstreeks 15:00 uit die hospitaal ontslaan,” het maj. Pelonomi Makau, woordvoerder van die polisie, gesê. Die ouma het die polisie Donderdagaand omstreeks 22:00 gebel om aan te meld dat die drie dae oue babatjie vermis word. “Die polisie het die ma ondervra en sy het beamptes na ŉ oop stuk veld geneem waar die babatjie verlate aangetref is. Hy het tussen bosse gelê en het net ŉ babadoek aangehad.” Die baba is na ŉ hospitaal geneem. Hy het geen sigbare beserings gehad nie.